
dovodi kroz otvore u donjem dijelu tunela, uz kolnik, a nečisti 
zrak odvodi iz gornjeg dijela. Najveće su brzine strujanja zraka u 
kanalima 25--:40 m/s. Takvo je vjetrenje pogodno za dulje tunele, 
pa se oni dijele u dionice kao zasebne vjetrene jedinice. Ventilatori 
se ugrađuju na početku dovodnog i na kraju odvodnog kanala 
svake dionice. Promjenom brzine vrtnje i nagibom kuta lopatica 
ventilatori mogu raditi u više režima, tj. količine i depresije mogu 
se mijenjati u širokom rasponu. 

Polupoprečno vjetrenje nastaje kada postoji samo vjetreni 
kanal za odvod zraka, pa zrak u prometnom dijelu tunela struji i 
izlazi u uzdužnom smjeru. Takvo će se vjetrenje pojaviti i kad je 
količina zraka u dovodnom kanalu različita od količine u odvod- 
nom kanalu. 

Oprema i izvedba za poprečno i polupoprečno vjetrenje sku- 
plje su nego za uzdužno vjetrenje, ali je u tim tunelima opasnost 
od požara mnogo manja, što je i osnovna prednost takva načina 
vjetrenja. Ispravno dimenzionirani sustav poprečnog vjetrenja s 
brzom i automatskom regulacijom omogućit će prilikom požara 
zaustavljanje uzdužnog strujanja i brzo i intenzivno usisavanje 
dima u vjetrene kanale. 

S. Vujec 


ŽELJEZNIČKI TUNEL 


Tehnički elementi željezničkog tunela (trasa, uzdužni nagib, 
poprečni presjek) ovise o važnosti i vrsti pruge za koju se tunel 
gradi te o geološkom sastavu tla. 

Trasa tunela može biti u pravcu ili u luku. Povoljniji je tunel 
u pravcu, gdje je os kolosijeka (pruge) ujedno i os tunela, a obje 
su tračnice na istoj visini. To je posebno važno za duge tunele radi 
boljeg provjetravanja, veće prometne sigurnosti i manjih troškova 
održavanja. Lukove je povoljnije izvesti ispred ulaznog, odnosno 
iza izlaznog tunelnog portala. Ako je trasa tunela u luku, treba iz- 
bjegavati protulukove. 

Zaokretni tunel (kružni tunel; tunelna petlja) gradi se ondje 
gdje na kratkoj dionici treba svladati veliku visinsku razliku ili 
kada je padina kojom se vodi trasa strmija od dopuštenog nagiba, 
pa prugu treba produljiti kako bi se nagib smanjio. Trasa tada unu- 
tar tunela čini krug i izlazi obično nedaleko od ulaza tunela, ali na 
različitoj koti. Takav je tunel težak za izvedbu jer je u jednostra- 
nom nagibu, pa se praktički radi samo s jedne strane. Osim toga, 
potrebna su i ventilacijska okna, jer je zbog dugog luka prirodno 
provjetravanje vrlo slabo. 

Uzdužni nagib tunela ovisi o konfiguraciji terena i o mjero- 
davnom nagibu, koji se određuje za svaku prugu posebno. Tuneli 
u horizontali grade se samo iznimno, kada su kraći od 300m ili 
kada se odvodnja tunela može povoljno riješiti. Dobra odvodnja 
tunela potrebna je prilikom gradnje, a i tijekom uporabe. Da bi 
voda brže otjecala, donja granica uzdužnog nagiba u tunelu iznosi 
2“::4%, već prema kakvoći stijenskog materijala. Gornja granica 
nagiba ograničena je mjerodavnim nagibom pruge, koji se sma- 
njuje za vrijednost otpora lukova i za dodatni otpor u tunelu. Do- 
datni otpor nastaje zbog otpora zraka, koji je u tunelu veći nego 
na otvorenoj pruzi, i zbog smanjenog trenja između kotača vozila 
i tračnica, što je uzrokovano vlagom. Zbog dodatnog otpora 
gornja granica uzdužnog nagiba trase u tunelu može biti i do 20% 
manja od nagiba na otvorenoj pruzi. 

Brdska se zapreka obično svladava vodorazvodnim tunelom. 
Bazni tunel, koji spaja dvije doline približno iste nadmorske vi- 
sine, najčešće je velike duljine. Kraći vodorazvodni tunel bliži je 
gorskom sedlu, a njegova se duljina smanjuje s porastom visinske 
kote prijelaza. Prilazne rampe vodorazvodnom tunelu to su dulje 
što je tunel na višoj koti. One se obično grade s najvećim do- 
puštenim nagibom, pa su i svi tuneli na toj dionici ujednostranom 
nagibu. Na prilaznim je rampama vrlo često potrebno izgraditi 
zaokretni tunel ili više takvih tunela da bi se produljenjem trase 
smanjio njezin nagib. 

Vodorazvodni se tunel gradi pretežno u dvostrešnom nagibu. 
Time se postiže dobra odvodnja i jednostavan odvoz iskopanog 
materijala. Mjesto promjene uzdužnog nagiba u vodorazvodnom 
tunelu ovisi u prvom redu o visinskoj razlici ulaznog i izlaznog 
portala te o potrebi i mogućnosti odlaganja iskopanog gradiva na 
jednu ili na obje strane, ali i o vrsti gradiva. Ako se geološkim 

ispitivanjima ustanovi da će s jedne strane izvedba biti teža ili ako 
se s obje strane ne može upotrijebiti jednaka mehanizacija, mjesto 
promjene nagiba neće biti u sredini tunela. Pri sučeljavanju 
suprotnih nagiba većih od 5% potrebno je između njih umetnuti 
dionicu s manjim prijelaznim nagibom. Ako su sučeljeni nagibi 
manji od 5%, ali veći od 2%v, dovoljno je područje promjene 
nagiba zaobliti vertikalnim kružnim lukom. Bazni tunel koji spaja 
dvije doline s većom razlikom nadmorskih visina izgradit će se u 
jednostranom nagibu, što znatno otežava izvedbu, ili nagib treba 
s jedne strane biti strmiji, a s druge blaži. 

Izbor najviše kote na pruzi, odnosno kote vodorazvodnog 
tunela ovisi o prirodi brdskog lanca koji se prelazi i klimatskim 
uvjetima u tom području. U Hrvatskoj se željeznički prijelazi 
preko jadransko-crnomorskog razvođa nalaze na 700:::900m 
nadmorske visine: tunel Sljeme na pruzi Zagreb-Rijeka na 
836,4 m, a prijevoj Rudopolje na pruzi Ogulin— Split na nadmor- 
skoj visini od 870,3 m. 

Poprečni presjek tunela ovisi o slobodnom profilu pruge, 
načinu vuče, širini, broju i razmaku kolosijeka, polumjeru luka, 
nadvišenju vanjske tračnice, opremi tunela te brdskom optere- 
ćenju. Slobodni profil pruge jest obris (kontura) određenih izmje- 
ra izvan kojeg moraju ostati svi objekti i postrojenja koji se nalaze 
na putu prolaza vlaka, i to pri trajnim i pri elastičnim pomica- 
njima kolosijeka. Na elektrificiranim prugama mora se osigurati 
dodatni prostor za prolaz pantografa, za kontaktnu mrežu i za 
pričvrsne elemente voznog voda (v. Željeznica). Stoga se prili- 
kom izgradnje novih tunela primjenjuje slobodni profil za elek- 
tričnu vuču. Na prugama izgrađenim u XIX. i prvoj polovici XX. 
st. primijenjeni su manji slobodni profili (za parnu vuču), tako da 
na tim prugama tuneli ne mogu, bez veće rekonstrukcije, služiti 
za prolazak vlakova s električnom vučom i s teretom većih 
izmjera (kontejneri, poluprikolice i drugi teret). 

S obzirom na otvorenu prugu, slobodni profil u tunelu treba 
povećati. Razlog je tome mogućnost deformacije tunelne obloge 
zbog brdskog opterećenja te sigurnost osoblja koje u tunelu nad- 
zire prugu ili obavlja manje popravke. Za sigurnost osoblja za 
održavanje grade se i skloništa s obje strane kolosijeka na svakih 
50 m. Oblik i izmjere skloništa u boku tunelne obloge određuju se 
prema potrebi, za osoblje najčešće2 mx 1mx2,1 m, a za smještaj 
opreme izmjere su nešto veće. 

Kada se gradi tunel za dvokolosiječnu prugu, valja odlučiti 
hoće li oba kolosijeka prolaziti kroz istu tunelnu cijev ili će svaki 
kolosijek imati svoju odvojenu cijev. Prva je varijanta 30-::40% 
jeftinija, ali pri odlučivanju treba uzeti u obzir i druge činitelje, u 
prvom redu geotehnička svojstva tla i brdsko opterećenje. Kraći 
dvokolosiječni tunel ima obično samo jednu cijev. 

Razmak kolosijeka u istoj tunelnoj cijevi ovisi o slobodnom 
profilu pruge, vrsti prometa, najvećoj brzini vlakova i aerodina- 
mičkom faktoru. U lukovima se zbog višeg položaja vanjske tra- 
čnice vozilo naginje. Međutim, zbog jednostavnije izvedbe i eko- 
nomičnosti tunelna se cijev u luku ne proširuje, nego se os kolosi- 
jeka pomiče prema vanjskoj strani luka, tako da se više ne poklapa 
s tunelnom osi. To, dakako, zahtijeva i veći razmak kolosijeka. 
Aerodinamički se faktor očituje pri mimoilaženju dvaju vlakova 
velikih brzina, pa razmak kolosijeka u tunelu treba biti takav da pri 
njihovu mimoilaženju bočni tlak na prozorna stakla ne bude veći 
od 1,3 MPa. Zbog svega toga potreban je i veći razmak kolosijeka, 
posebno na prugama za velike brzine s mješovitim prometom, pa 
on iznosi od 4,30 m u Italiji do 4,70 m u Njemačkoj. 

U vrlo dugim tunelima gradi se i servisni tunel. On se nalazi 
uz glavnu tunelnu cijev ili u sredini između dviju jednokolosije- 
čnih tunelnih cijevi. To je manji tunel koji je s glavnim tunelom 
povezan na svakih 200+-:250m, a služi za povećanje sigurnosti 
putnika u slučaju opasnosti u glavnoj tunelnoj cijevi te za jedno- 
stavnije održavanje pruge i postrojenja lakšim pristupom kolosi- 
jecima bez obustave prometa. Servisni je tunel koristan i stoga što 
se tako tijekom njegove gradnje unaprijed dobivaju vrlo pouzdani 
geomehanički podaci, jer se on buši nekoliko kilometara ispred 
glavne tunelne cijevi. Osim toga, u servisni se tunel mogu smje- 
stiti kabeli, vodoopskrbne cijevi i drugi uređaji, a može poslužiti 
i za prolazak cestovnih vozila s potrebnom opremom za održa- 
vanje kolosijeka i ostalih postrojenja. 

Na ulazu i izlazu tunela grade se portali. Položaj portala ovisi 
o gradivu kroz koje pruga prolazi te o meteorološkim uvjetima 

(bura, snježni zapusi i sl.). Portal služi kao zid koji čelno podupire 
gradivo brda, a obično ima i kanal za prihvat vode s padine iznad 
portala. Katkada se u sklopu portala, posebno u dugim tunelima, 
nalaze i prateći objekti koji služe za pogon tunela (upravljačko 
mjesto za nadzor provjetravanja, osvjetljenja i sl.). 

U tablici 3 i 4 navode se neki veći željeznički tuneli u svijetu i 
u Hrvatskoj. Među njima je kao posljednji sagrađen Eurotunel, 
koji prolazi ispod La Manchea i spaja englesko i francusko 
kopno. Tunel čine tri paralelne cijevi, dvije su dva bočna jedno- 
kolosiječna tunela unutrašnjeg promjera 7,60 m na međusobnom 
mzmaku od 30 m, a treća je servisni tunel promjera 4,8 m, koji je 
položen u sredini i nešto niže radi odvodnje. U servisnom su 
tunelu za vrijeme gradnje prometovali vlakovi s iskopanim ma- 
terijalom, građevnim materijalom i montažnim elementima, dok 
jeuuporabi predviđen za održavanje, intervencije prilikom ne- 
zgoda, evakuaciju putnika i sl. 


Tablica 3 
VEĆI ŽELJEZNIČKI TUNELI U SVIJETU 


Naziv tunela Godina Duljina 
izgradnje m 

Mont Cenis (Frćjus), Italija/Francuska 1871. 12850 
St, Gotthard, Švicarska 1882. 14980 
Arlberg, Austrija 1884. 10248 
Bohinj, Slovenija 1906. 6339 
Simplon I, Švicarska/ltalija 1906. 19803 
Karavanke, Austrija/Slovenija 1906. 7976 
Tauern, Austrija 1909. 8530 
Ldtschberg, Švicarska 1913. 14536 
Simplon II, Švicarska/ltalija 1922. 19821 
Cascade, SAD 1929. 12543 
Apeninski tunel, Italija 1934. 18507 
Hokoriku, Japan 1962. 13870 
Shin-Shimizu, Japan 1967. 13500 
Rokko, Japan 1971. 16250 
Schin-Kammon, Japan 1975. 18 700 
Daishimizu, Japan 1982. 22228 
Furka, Švicarska 1982. 15380 
Seikan, Japan 1988. 53 850 
Eurotunel, Engleska/Francuska 1994. 50500 


Tablica 4 
VEĆI ŽELJEZNIČKI TUNELI U HRVATSKOJ 


Naziv tunela Pruga int nav Opaska 
Kupjak Ogulin-—Rijeka 1873. 1223 

Sljeme Ogulin — Rijeka 1873. 457 

Kobiljak Ogulin —Rijeka 1873. 557 

Brajdica [Sušak Pećine - Brajdica - Rijeka 1900. 1838 | kružni tunel 
Sinac Ogulin—Knin 1920. 2274 

Vranja 1 Lupoglav — Raša 1950/51. | 494 

Vranja 11 Lupoglav — Raša 1950/51. | 728 

Tunel br. 20 Knin—Zadar 1956. | 456 

Dujmovača |: Knin — Split 1956. 888 

Debeljak Knin Zadar 1966. 1326 

Split Knin — Split 1984. 1893  [zasipni tunel 
LL 1 


Duljina je tunela 50500 m, od čega je ispod mora 37900m. 
Između glavnih tunela i servisnog tunela na svakih su 250m 
otvoreni kanali za izjednačavanje tlaka i smanjenje buke, a na 
svakih 375m prolazima su spojene sve tri tunelne cijevi. Izgra- 
đene su i mimoilaznice duljine 150 m i širine 21m, u kojima se sve 
tri cijevi spajaju u jednu prostoriju. 

Tunel prolazi nepropusnim slojem krednog lapora debljine 
između 70 i 85 m. Sloj je gotovo horizontalan, pa ga tunel svojom 
niveletom prati po cijeloj duljini, a povoljna geotehnička svojstva 
omogućila su primjenu tunelnih strojeva za iskop. Tunel leži oko 
100m ispod morske površine i otprilike 40 m ispod morskog dna. 

Gradnja je započela iskopom servisnog tunela s obje strane, a 
spoj je ostvaren 1990. godine. Glavni su tuneli probijeni sljedeće 
godine, a proboj je ostvaren velikim tunelnim rotacijskim stro- 
jevima sbušaćom glavom promjera 8,7 m. Obloga debljine 30 cm 

ugrađena je u segmentima, s plastičnim vrpcama u spojnim reška- 
ma, a mjesta dodira stijene i obloge dopunski su injektirana po 
opsegu i cijelom duljinom. Na obje su obale izgrađena vertikalna 
okna velikog promjera, u koja su u početku bili postavljeni tunelni 
strojevi, a poslije su okna služila za vertikalni transport isko- 
panog materijala i elemenata obloge. Na francuskoj je strani isko- 
pani materijal dijelom hidraulički cijevima transportiran do jezera 
za taloženje. 

Na obje su obale izgrađeni terminali za utovar kamiona i osob- 
nih automobila u posebne vagone. Vlakovi voze brzinama 
120-::160km/h, pa prolaz kroz tunel traje svega 35 minuta. 
Sadašnji je kapacitet 20 vlakova na sat u svakom smjeru, a mogao 
bi se povećati i do 30 vlakova na sat. 

D. Desselbrunner 


TUNEL ZA PODZEMNU ŽELJEZNICU 


Tunel za gradsku podzemnu željeznicu posebna je vrsta tunela 
jer se u njemu ne nalazi samo željeznička pruga nego i postaje sa 
svojim peronima i prilazima. Trasa tunela potpuno ovisi o kon- 
figuraciji grada, a razmještaj postaja o postojećoj uličnoj mreži. 
Obično se šire središte grada povezuje kružnom prugom, od koje 
se granaju pruge u ostale dijelove grada. Između postaja se trasa 
po mogućnosti postavlja u pravcu ispod kuća i ulica. 

Niveleta tunela često se diže ili spušta zbog međusobnog kri- 
žanja pojedinih pruga. To je posebno izraženo na velikim pod- 
zemnim postajama, gdje se sastaje više mrežnih krakova, pa se 
postaja gradi u nekoliko katova. Na postajama bez križanja nive- 
leta se nastoji podići do površine kako bi pristup do perona bio što 
kraći i jednostavniji. Izvan gradskog središta pruga se, gdje god 
je to moguće, radi nadzemno ili u otvorenim usjecima. 

Već prema geološko-hidrološkim svojstvima terena tuneli se 
smještaju plitko, na dubini od 10:+:15m ispod površine (u New 
Yorku, Berlinu i Parizu) ili na dubini od 50--:60m ili više (u 
Moskvi, Londonu, Washingtonu). 

Poprečni presjek tunela za podzemnu željeznicu manji je od 
poprečnog presjeka tunela za običnu željeznicu jer su vozila dru- 
gačijeg oblika i manjeg profila, a oduzimač struje nije na krovu 
vozila. Tunel građen tunelnim načinom (podzemnim kopanjem) 
ovalnog je oblika, a tunel građen otvorenim načinom (kopanjem 
s površine, a zatim zasipavanjem) ima četvrtast oblik. Širina je 
jednokolosiječnog tunela 4-+:5m, a visina 4,5-::5,5m, dok je 
dvokolosiječni tunel širok —9m, a visok —8m. Zbog većeg ka- 
paciteta tunel je većinom dvokolosiječni ili se u težim geoteh- 
ničkim uvjetima grade dva paralelna, jednokolosiječna tunela. U 
postajama se tunel proširuje zbog putničkih perona ili se odi- 
jeljeni tuneli približuju tako da s peronima čine jedinstvenu pro- 
storiju (sl. 24). 


SI. 24. Primjeri profila postaje dvokolosiječnog tunela podzemne željeznice 
sa smještajem perona i potrebnim izmjerama 


CESTOVNI TUNEL 


Cestovni se promet naglo razvija nakon Drugoga svjetskog 
rata, grade se brze autoceste s vijaduktima i cestovnim tunelima 


